《鞭春漫兴次吴交石都宪韵》
明代·王缜

释鞭箫鼓闹新春，遥向滇南拜紫宸。梦里还家元为国，客中逢紫倍伤神。

风霜笔扫三千里，兵甲胸藏百万人。祇恐西方留不住，圣明收作股肱臣。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。